Diari Oficial de la Generalitat Valenciana


Sumari del DOGV 8901, del 09-09-2020 (2020/7150)

RESOLUCIÓ de 8 de setembre de 2020, del conseller d'Economia Sostenible, Sectors Productius, Comerç i Treball, per la qual es fixen els crèdits disponibles per a atendre determinades subvencions convocades mitjançant la Resolució de 30 de desembre de 2019, de convocatòria anticipada per a l'exercici 2020, de les ajudes regulades en els articles 15, 16, 17 i 18 de l'Ordre 11/2019, i se'ls dona publicitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8901

Data del DOGV
:   09-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7150


Data del document
:   08-09-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 8 de setembre de 2020, del conseller d'Economia Sostenible, Sectors Productius, Comerç i Treball, per la qual es fixen els crèdits disponibles per a atendre determinades subvencions convocades mitjançant la Resolució de 30 de desembre de 2019, de convocatòria anticipada per a l'exercici 2020, de les ajudes regulades en els articles 15, 16, 17 i 18 de l'Ordre 11/2019, i se'ls dona publicitat. [2020/7150]  
Amb data 13 de gener de 2020 es va publicar en el DOGV la Resolució de 30 de desembre de 2019, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2020, de les ajudes regulades en els articles 15, 16, 17 i 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball.  
  
De conformitat amb el que s'estableix en l'article 56 del Reglament de la Llei general de subvencions, i en l'article 11 del Decret 77/2019, del Consell, de regulació del procediment de gestió del pressupost de la Generalitat, en l'esmentada resolució de convocatòria es va incorporar la previsió que, en el cas que el crèdit pressupostari que resultara aprovat en la Llei de pressupostos de la Generalitat per a 2020 fora superior a les quanties màximes estimades, que consten en el punt segon de la resolució de convocatòria, l'òrgan concedent podria, amb la tramitació prèvia del corresponent expedient de despesa i de la publicació dels crèdits addicionals disponibles, i sense necessitat de realitzar una nova convocatòria, aplicar els crèdits addicionals disponibles a la concessió de les subvencions a les quals es refereix la convocatòria anticipada.  
  
En ús d'aquesta facultat, s'ha efectuat determinades ampliacions dels crèdits assignats per a atendre les ajudes següents:  
1. Subvencions per a la realització de les inversions regulades en l'article 16 de les bases reguladores aprovades per Ordre 11/2020, de 2 de desembre, de la Conselleria d'Economia Sostenible, Sectors Productius, Comerç i Treball, amb excepció de les inversions a què es refereix l'apartat 4, lletra g d'aquest article.  
L'import global màxim per a la concessió d'aquestes ajudes, que es va establir en la quantia de 600.000 euros en la Resolució de 30 de desembre de 2019, adés esmentada, de convocatòria d'aquestes, ha sigut ampliat, d'acord amb el que s'estableix en l'article 56 del Reglament de la Llei general de subvencions, aprovat per Reial decret 887/2006, de 21 de juliol, en quantia de 150.000 euros, mitjançant Resolució d'1 d'agost de 2020, amb càrrec a fons propis de la Generalitat, no condicionats del capítol 7, codi línia S2242000, del programa pressupostari 322.55, i queda establit l'import total de l'esmentada convocatòria per a l'exercici 2020 en la xifra de 750.000 euros.  
2. Subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball.  
Mitjançant la Resolució de 30 de desembre de 2019, del conseller d'Economia Sostenible, Sectors Productius, Comerç i Treball, adés esmentada, es va establir com a dotació assignada per a la concessió de les ajudes regulades en l'article 15, de l'Ordre 11/2019, esmentada, la quantia de 2.000.000 euros, dels quals 750.000 eren fons propis de la Generalitat, no condicionats, i els restants 1.250.000 euros fons finalistes provinents del Servei Públic d'Ocupació Estatal.  
La mencionada dotació ha sigut objecte d'ampliació mitjançant la Resolució de 3 d'agost de 2020 i la Correcció d'errades de la resolució, de 2 de setembre de 2020, que ha incrementat la dotació inicialment destinada a la concessió de les ajudes de referència pels imports següents: 250.000 euros, amb càrrec a fons finalistes provinents del Servei Públic d'Ocupació Estatal i 850.000 euros, amb càrrec a fons propis de la Generalitat no condicionats. L'ampliació de crèdits per a finançar aquestes ajudes s'ha efectuat amb càrrec a les dotacions del capítol 4, línia S5266000, «Programa de suport a l'economia social», del programa pressupostari 322.55, del pressupost de despeses de la Generalitat per a 2020.  
De resultes de l'anterior ampliació, la dotació de la convocatòria de les subvencions, per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 11/2019, queda fixada per a l'exercici 2020 en la quantia de 3.100.000 euros.  
3. D'altra banda, i atés que la convocatòria de les subvencions, per raó de la incorporació de persones desocupades com a sòcies treballadores o de treball a cooperatives i societats laborals, efectuada mitjançant la Resolució de 30 de desembre de 2019, es tramita sota el sistema de convocatòria oberta, repartida en dos períodes, i que en la data actual, a causa de la suspensió de procediments establida per raó de la pandèmia Covid-19 i l'ampliació, fins al 12 de juny de 2020, del termini per a sol·licitar les ajudes corresponents al primer període, no s'han dictat resolucions de concessió corresponents al primer període, escau distribuir entre els dos períodes esmentats l'ampliació de crèdit esmentada, de manera que la nova distribució entre aquests queda de la manera següent:  
Primer període 2.300.000 euros, dels quals 1.350.000 euros corresponen a fons amb origen en el Servei Públic d'Ocupació Estatal, i els restants 950.000 euros són fons propis, no condicionats.  
  
Segon període 800.000 euros amb la distribució següent: 150.000 euros al fons del Servei Públic d'Ocupació Estatal i 650.000 euros als fons propis no condicionats. L'import màxim assignat al segon període podrà incrementar-se amb la quantia que s'acorde traslladar de la quantitat no aplicada a la concessió d'ajudes en el primer període de la convocatòria, segons determina l'article 59 del Reglament de la Llei general de subvencions.  
4. Subvencions destinades a la constitució de noves cooperatives o societats laborals regulades en l'article 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball.  
L'import global màxim per a la concessió d'aquestes ajudes, que es va establir en la quantia de 105.000 euros en la Resolució de 30 de desembre de 2019, adés esmentada, de convocatòria d'aquestes, ha sigut ampliat d'acord amb el que s'estableix en l'article 56 del Reglament de la Llei general de subvencions, aprovat per Reial decret 887/2006, de 21 de juliol, en quantia de 44.000 euros, mitjançant la Resolució d'1 d'agost de 2020, amb càrrec a fons propis de la Generalitat, no condicionats del capítol 4, codi línia S8081000, del programa pressupostari 322.55, i queda establit l'import total de l'esmentada convocatòria per a l'exercici 2020 en la xifra de 149.000 euros.  
Per tot això, en ús de les facultats que confereixen al conseller/a competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017); i en compliment del que estableix l'article 56 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, resolc:  
  
  
Primer  
Fixar en la quantia de 750.000 euros la dotació definitiva per a la concessió, en 2020, de les ajudes a la inversió regulades en l'article 16 de l'Ordre 11/2019, de la Conselleria d'Economia Sostenible, Sectors Productius, Comerç i Treball, amb excepció de les inversions a què es refereix l'apartat 4, lletra g d'aquest article 16, convocades mitjançant la Resolució de 30 de desembre de 2019, del titular de l'esmentada conselleria.  
  
Segon  
Fixar en la xifra de 3.100.000 euros la dotació total per a 2020 de la convocatòria de les subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 11/2019, d'aquesta xifra, 1.500.000 euros són fons provinents del Servei Públic d'Ocupació Estatal, i els restants 1.600.000 euros són fons propis de la Generalitat, no condicionats.  
  
Tercer  
Fixar el finançament del primer període de la convocatòria corresponent a 2020, de les subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 11/2019, adés esmentada, en un total 2.300.000 euros, dels quals 1.350.000 euros corresponen a fons amb origen en el Servei Públic d'Ocupació Estatal i els restants 950.000 euros són fons propis, no condicionats.  
  
  
Quart  
Fixar el finançament del segon dels períodes de la convocatòria corresponent a 2020 de les subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 11/2019, adés esmentada, en un total de 800.000 euros amb la distribució següent: 150.000 euros al fons Servei Públic d'Ocupació Estatal i 650.000 euros als fons propis no condicionats, podent incrementar-se amb la quantia que s'acorde traslladar de la quantitat no aplicada a la concessió d'ajudes en el primer període de la convocatòria.  
  
Cinqué  
Fixar en la quantia de 149.000 euros la dotació definitiva per a la concessió, en 2020, de les ajudes destinades a la constitució de noves cooperatives o societats laborals regulades en l'article 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball.  
  
Sisé  
Publicar la present resolució en el DOGV.  
  
Contra la present resolució, que esgota la via administrativa, podrà interposar-se un recurs de reposició davant del mateix òrgan, en el termini d'un mes a comptar de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
  
València, 8 de setembre de 2020.- El conseller d'Economia Sostenible, Sectors Productius, Comerç i Treball: Rafael Climent González.